Lolland-Falsters Stifts-Tidende, 1843-03-27
Jndenlandske Efterretninger. De Eibyske Mordere, Carl Larsen og Christian Jensen ankom i Tirsdags Aftes Kl. 8 fra Kjøbenhavn til Roeskilde i lukket Vogn. Paa Veien skal Carl Larsen have spøgt og stræbt at opmuntre sin Ulykkesfælle, der var meget nedslaaet, og der, efterat han var kommen til Roeskilde, flere Gange besvimede. Pastor Visby af Kjøbenhavn, der havde beredet dem til Døden og var fulgt med dem til Roeskilde, besøgte dem baade Tirsdag Aften og Onsdag Morgen. Mordernes Slægtninge fik Tilladelse til at besøge disse og Tirsdag Aften blandt disse var Christen Jensens Moder, en smuk midaldrende Kone, der var vel anseet blandt sin Omgivelse, medens hendes Mand derimod er indviklet i det store Tyvecomplot i Vensløv; den Fedet ulykkelige Moder var dybt nedbøiet. Efter deres Ønske erholdt Forbryderne Tilladelse til at være sammen den sidste Nat; de skal have sovet omtrent en Times Tid. Kl. 7 1/2 om Morgenen kom Pastor Visby kjørende til Retterstedet ved Galgebakken omtrent 1500 Skridt udenfor Roeskilde, og et Qvarteer efter kom Forbryderne, hver paa sin Bondevogn, omgivne af en stærk Vagt af Bønder bevæbnede med Pigkjeppe; Christian Jensen, forhvem Straffen var allernaadigst formildet til simpel Livsstraf, kjørte strax op til Retterstedet, sprang selv rask ud af Vognen, hørte Dommen oplæse af Herredsfogeden Secretair de Coninck, talede med Præsten og lagde sig derpaa rolig ned ved Blokken. Han var et velvorent, ret smukt Menneske med et ingenlunde slet Physiognomi. Efterat det dræbende Hug var faldet, blev hans Liig strax lagt i en Kiste og kjørt bort til den nærliggende Himmeløv Kirkegaard. Medens denne sørgelige Handling foregik, sad Carl Larsen paa Vognen, der holdt nedenfor Bakken, saa at han ikke kunde see den Andens Henrettelse; han talte næsten Jntet i denne Tid – omtrent en halv Time, – men tog blot Afsked med nogle hosstaaende Bønder, af hvilke han gav En Haanden. Han talede flere Gange med Præsten og saae meget bevæget ud. Hans Hoved faldt først ved det andet Hug, hvorpaa Legemet efter Dommens Lydende blev lagt paa Steile og Hovedet sat paa Stage. Han var en lille uanseelig Person og hans Physiognom havde meere et indsluttet end et ondt Udtryk. - En overordentlig Masse Mennesker, især af Bondestanden, hvoriblandt ogsaa mange Fruentimmer var strømmet sammen, for at overvære denne usædvanlige Begivenhed, og fra Kl. 4 om Morgenen vare Byens Gader opfyldte af Kjørende, Ridende og Gaaende. (Dag.) Subscribenterne paa Mag. Lindbergs Bibeloversættelse ville sikkert blive meget behageligt overraskede ved i disse Dage at modtage 7de Hefte af denne Oversættelse, som man, efterat 6te Hefte for omtrent 2 Aar siden var udkommet, havde troet var aldeles standset, trods det betydelige Tilskud Magisteren skal have modtaget af det engelske Bibelselskab til dens Udgivelse. Det er imidlertid endnu problematisk, om Værket vil udkomme i dets Heelhed, thi efter en Yttring af Magisteren paa Omslaget vil Trykningen af næste Hefte ikke blive paabegyndt førend han seer sig i Stand til at faae en Mening om Subskribenternes Deeltagelse for Værkets Fortsættelse. At denne Deeltagelse er kjølnet overmaade meget efter saa lang Venten, er let at begribe. (Kbhpst.)¬